Diari Oficial de la Generalitat Valenciana


Sumari del DOGV 3266, del 17-06-1998 (1998/5024)

ORDRE de 15 de juny de 1998, de la Conselleria d'Ocupació, Indústria i Comerç, per la qual es delimiten les temporades de rebaixes en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/06/15/(1)/dof/vci/html**

### Dades del document

Número de DOGV
:   3266

Data del DOGV
:   17-06-1998

Secció del DOGV
:   I. DISPOSICIONS GENERALS

Número del document
:   1998/5024


Data del document
:   15-06-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

ORDRE de 15 de juny de 1998, de la Conselleria d'Ocupació, Indústria i Comerç, per la qual es delimiten les temporades de rebaixes en l'àmbit de la Comunitat Valenciana. [1998/X5024]
  
L'article 27 de la Llei 8/1986, de la Generalitat Valenciana, d'Ordenació del Comerç i Superfícies Comercials, disposa que les temporades per a l'oferta i la realització de vendes en rebaixes, hauran de tenir lloc dins dels períodes que establisca la normativa vigent.
  
D'altra banda, l'article 25 de la Llei 7/1996, de 16 de gener, d'Ordenació del Comerç al Detall, estableix que les vendes en rebaixes només podran tenir lloc en dues temporades durant l'any, les dates d'inici i final de les quals correspon determinar-les a les comunitats autònomes competents.
  
Realitzada l'oportuna consulta als representants dels empresaris i treballadors del sector i dels consumidors, s'ha pogut constatar la similitud dels plantejaments amb els demanats en exercicis anteriors.
  
En atenció a això, i a fi d'agilitar i assegurar l'actuació dels empresaris del comerç, es considera convenient instaurar una delimitació genèrica de les temporades de rebaixes, d'aplicació permanent en el temps, fins que es considere aconsellable la modificació, i en conseqüència,
  
ORDENE
  
Article 1
  
Dins de l'exercici comercial, les vendes en rebaixes podran tenir lloc, en l'àmbit de la Comunitat Valenciana, en dues temporades compreses entre els dies que es fixen a continuació:
  
- Temporada de rebaixes d'estiu: des de l'últim dilluns laborable del mes de juny de cada any fins el primer dissabte del següent mes de setembre, ambdós inclosos.
  
- Temporada de rebaixes d'hivern: des del primer dia laborable després del 6 de gener, festivitat de l'Epifania del Senyor, fins el segon dissabte del següent mes de març, ambdós inclosos.
  
Article 2
  
Dins dels terminis de temps delimitats per les dates anteriors, cada comerciant podrà decidir lliurement la pràctica i la durada dels períodes de venda en rebaixes en el seu establiment, que seran com a mínim d'una setmana i com a màxim de dos mesos.
  
Article 3
  
En els establiments comercials on es practique la venda en rebaixes, s'anunciarà al públic, de forma visible i inequívoca, la durada del període de rebaixes mitjançant la indicació, des de l'inici de cada temporada, de les dates de començament i final del període d'aquestes.
  
DISPOSICIONS FINALS
  
Primera
  
Es faculta el director general de Comerç i Consum perquè dicte totes les resolucions que calga per al desenvolupament i l'aplicació d'allò que s'ha disposat en la present ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 15 de juny de 1998
  
El conseller d'Ocupació, Indústria i Comerç,


Còpia Permalink ELI